《怀五岳五首 其三 华岳》
明代·黄省曾

翠壁五千仞，山经昔所论。不愁攀铁锁，深欲倚云门。

日月双崖照，星辰万壑翻。修羊悬石榻，时啸洗头盆。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。